Jeg kunne skrive en hel roman om hvor chokerende det er at et firma som dsb stadig kan eksistere i Danmark, om hele IC4, og rejsekorts skandalen.

Men lige nu vil jeg gerne dele mine oplevelser med dsb og ungdomskort.dk. Jeg har aldrig før brugt tog som transport men det får jeg brug for da jeg starter på gymnasiel supplering i århus, og jeg bor selv i Herning. Jeg bestiller kortet fra mitungdomskort.dk som ellers var ret nemt, og et par dage efter modtager jeg mit kort. Men jeg undrede mig over at det kort jeg fik kom fra midttrafik, og lignede et buskort. Men jeg betalte det og tog ellers afsted. På første dag da jeg tager til århus, siger kontrolløren hos Arriva at det er en fejl og jeg ikke var den eneste. Hun lod mig kører videre da hun godt vidste det var en fejl fra dsb's side. Jeg skulle have fat i både midttrafik og dsb. Midttrafik skulle have kortet tilbage så jeg kunne få refunderet pengene, og dsb skulle jeg have fat i så de kunne sende mig det rigtige. 

Okay fair nok tænkte jeg, men næh nej. De følgende uger var jeg bolden i et spil ping pong mellem dsb og midttrafik som ikke kunne finde ud af hvem i alverden der skulle rette fejlen. Midtrafik tog en EVIGHED om at refundere pengene, dsb manglede oplysninger om mig som skulle overføres fra midttrafik til dsb. Men midttrafik anede ikke hvad dsb talte om. Måske det kan være fordi at den Ivan jeg snakkede med hos midtrafik virkede som om han lige havde røget en fed? hvem ved. Jeg er meget glad for at jeg havde 8 timers tale, for dem fik jeg brug for med alle de telefon opkald, og køer jeg skulle stå i. Det krævede også en ret stor overtale for at de ville give mig booking koder så jeg havde noget at kører på, da det ubrugelig kort fra midttrafik var sendt retur. Til sidst efter 3 uger endte det med at dsb gav op og lavede et stamkort uden om alle deres systemer, da de nok fandt ud af at give mig gratis billeter for at jeg havde noget at kører på ikke var en holdbar løsning. Midttrafik refunderede pengene efter 1,5 måned. 

Jeg gennemførte mit gymnasielle supplering efter 3 måneder, men jeg startede på en ny supplerings kursus igen efter 2 måneder. Denne gang var det mitungdomskort.dk som ikke fungerede. Geografi kortet vil ikke loade. Jeg ringede ind og spurgte hvad der foregik, da jeg havde prøvet på adskellige browsere og computere. De kunne godt se der var en fejl og jeg skulle bruge næste dag. Det gjorde jeg så og der virkede det heller ikke, men der var nu kommet en fejlmeddelelse om at siden ikke ville kører før d. 20 januar. Nå men jeg venter 3 uger, til det bliver d. 20 januar, og gud vil at siden stadig ikke virker. Jeg giver dem en dag mere og det er stadig det samme, med den samme meddelelse om at det ville blive lavet d. 20. Jeg ringer igen ind, og får IGEN et stamkort uden om deres system.

I det mindste ved Arriva da hvad de laver, deres tog kører altid til tiden og de stakkels kontrol folk kan grine deres ender i laser om hvor latterlig dsb er. Hvorfor kan Arriva ikke selv stå for kort løsninger når det er dem jeg kører med? dsb siger at der kun skal være 1 universel kort løsning. NÅÅÅ JAAA det er derfor vi bla. kan få

pendlerkort, periodekort, årskort, erhvervskort, standardbilleter, 10-turs klip, Orange, Ungdomskort, WIldcard, Pladsbilleter, pensionistkort. 

Rejsekort som kan fås i : personligt, flex, anonymt, voksen, barn, ung. men hvis du er ung skal du også have et wildcard ved siden af som kun må være i fysisk form og ikke på deres app

og held og lykke med at regne rejsekortets mange zone, rabat og tidssystemer ud. Selv efter at have kigget diverse excel ark, og tabeller igennem fattede jeg stadig intet. Drop nu al det pjat og giv os alle en simpel kort løsning, der er tilpasset til det vi bruger den til (uddannelse, arbejde osv.). Vi kunne have brugt rejsekortet hvis det ikke var 6 år forældet, og ellers virkede, men det arbejder man stadig på ligesom de vidunderlige IC 4 tog.  Jeg har ondt af de stakkels medarbejdere der sidder i jeres kundeservice.